10. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 51 της 27 Σεπτ./8 Οκτ. 1974  (ΦΕΚ Α΄ 299) Περί ελέγχου πωλήσεων επί πιστώσει. (Απόσπασμα πρακτικών της υπ’ αριθ. 51/27.9.74 συνεδριάσεως της Νομισματικής Επιτροπής). Η Νομισματική Επιτροπή λαβούσα υπ’ όψει: α)την εν επικεφαλίδι απόφασιν αυτής (συν. 1344/1/ 3.11.64) περί ελέγχου πωλήσεων επί πιστώσει, ως αύτη συμπληρωθείσα και τροποποιηθείσα, ισχύει σήμερον, β)τας υπ’ αριθ. 1566/14/4.7.70, 9/5/22.12. 71 και 63/2/29.12.72 αποφάσεις της «περί χρηματοδοτήσεως ιδιωτών τελικών καταναλωτών δι’ αγοράν ειδών διαρκείας», γ)τας υπ’ αριθ. 46/3/8.9.70 και 63/6/29.12.72 αποφάσεις της «περί Τραπεζικών Πιστωτικών Δελτίων», απεφάσισε τα κάτωθι: Ι.Πωλήσεις ειδών διαρκείας υπό επιχειρήσεων προς τελικούς καταναλωτάς. Καθορίζει, συμπληρούσα και τροποποιούσα περαιτέρω την ως άνω απόφασίν της (συν. 1344/1/3.11.64 (ανωτ. αριθ. 2) ως αύτη ισχύει σήμερον) τα ακόλουθα: 1.Εις πάσαν πώλησιν ειδών διαρκείας, ων το τίμημα κατά τεμάχιον ή κατά τιμολόγιον πωλήσεως υπερβαίνει το ποσόν των δραχ. 1.000, το ελάχιστον εισπρακτέον, μετρητοίς, κατά την κατάρτισιν της οριστικής συμβάσεως αγοραπωλησίας, τίμημα, ορίζεται εφ’ εξής γενικώς εις 20% της όλης αξίας, το μέγιστον δε χρονικόν όριον εξοφλήσεως του, επί παρεχομένη πιστώσει, τιμήματος εις 24 μήνας. 2.Δια τα είδη διαρκείας, τα πωλούμενα δια παραγωγικούς ή επαγγελματικούς σκοπούς, το ελάχιστον εισπρακτέον μετρητοίς τίμημα ορίζεται εφεξής εις 20% του όλου τιμήματος, αδιακρίτως ύψους αυτού, το μέγιστον δε χρονικόν όριον του πιστουμένου τιμήματος εις 36 μήνας. Αι καταβλητέαι εις αμφοτέρας τας ως άνω περιπτώσεις δόσεις δύνανται να είναι ισόποσοι ή μη, δέον όμως όπως αι εντός εκάστου ετησίου χρονικού διαστήματος πληρωτέαι συνολικώς δόσεις, είναι ίσαι. 3.Αι εγκριθείσαι ειδικαί ρυθμίσεις διαθέσεως ειδών τινων διαρκείας (γεωργικά μηχανήματα, φορτηγά αυτοκίνητα, λεωφορεία, πούλμαν κλπ.) δια της υπ’ αριθ. 1344/1/3.11.64 αποφάσεως της Νομισματικής Επιτροπής και των μεταγενεστέρως συμπληρωσασών ή τροποποιησασών ταύτην αποφάσεων της Νομισματικής Επιτροπής και της Υποεπιτροπής Πιστώσεων εξακολουθούν ισχύουσαι, ως προς τα μέγιστα χρονικά όρια εξοφλήσεως του πιστουμένου τιμήματος. Καθ’ όσον αφορά εις το ελάχιστον καταβλητέον τοις μετρητοίς ποσοστόν του όλου τιμήματος τούτο ορίζεται και δια τα ανωτέρω είδη εις 20% εξαιρέσει των Λεωφορείων Δημοσίας Χρήσεως και των προκατεσκευασμένων κτισμάτων, δι’ α το ποσοστόν προκαταβολής παραμένει εις 15% και 30% αντιστοίχως. 4.Προκειμένου περί ειδών εισαγομένων εκ του εξωτερικού επί προθεσμιακώ διακανονισμώ της αξίας των και μη παραγομένων καθ’ οιονδήποτε τρόπον εν Ελλάδι, επιτρέπεται όπως διατίθενται προς τους άνω τελικούς καταναλωτάς υπό τους αυτούς όρους προθεσμιακού διακανονισμού υφ’ ους εισάγονται ταύτα εκ του εξωτερικού, υπό την προϋπόθεσιν όμως ότι οι όροι ούτοι θα είναι ευνοϊκώτεροι, δια τους καταναλωτάς, των κατά τα άνω καθοριζομένων όρων. ΙΙ.Χρηματοδότησις υπό των Τραπεζών ιδιωτών τελικών καταναλωτών δι’ αγοράν ειδών διαρκείας εγχωρίου παραγωγής. Καθορίζει, τροποποιούσα τας επί του άνω θέματος υπ’ αριθ. 1566/14/4.7.70, 9/5/22.12.71 και 63/2/20.12.72 (ανωτ. αριθ. 9) αποφάσεις της τα κάτωθι: α)Το ύψος της υπό των Τραπεζών παρεχομένης χρηματοδοτήσεως προς ιδιώτας τελικούς καταναλωτάς δια την αγοράν ειδών διαρκείας εγχωρίου παραγωγής ορίζεται εφεξής εις ποσοστόν μέχρις 80% της αξίας του αγοραζομένου είδους, του υπολοίπου 20% τουλάχιστον καταβαλλομένου υπό του αγοραστού εξ ιδίων αυτού διαθεσίμων. Η εξόφλησις των ως άνω χρηματοδοτήσεων δύναται να πραγματοποιήται εντός 24 μηνών, κατ’ ανώτατον όριον, δι’ ίσων μηνιαίων δόσεων, της πρώτης καταβλητέας μετά πάροδον 30 ημερών από της χορηγήσεως του δανείου. β)Αι ως άνω χρηματοδοτήσεις των Τραπεζών θα πραγματοποιούνται εντός του υπό της υπ’ αριθ. 46/1/22.8.74 αποφάσεως της Νομισματικής Επιτροπής προβλεπομένου γενικού ορίου χορηγήσεώς των. ΙΙΙ.Τραπεζικά πιστωτικά δελτία. α)Εγκρίνει, τροποποιούσα εν προκειμένω την υπ’ αριθ. 63/6/29.12.72 απόφασίν της, την αύξησιν του δια της εν λόγω αποφάσεως καθορισθέντος ανωτάτου συνολικού ορίου δια την χορήγησιν πιστώσεων δια τραπεζικών πιστωτικών δελτίων, ως κάτωθι: 1.Εθνική Τράπεζα της Ελλάδος. Από δραχ. 80 εκατ. εις δραχ. 160.000.000. 2.Εμπορική Τράπεζα της Ελλάδος. Από δραχ. 40 εκατ. εις δραχ. 80.000.000. β)Ωσαύτως εγκρίνει τροποποιούσα την υπ’ αριθ. 46/3/8.9.72 απόφασίν της την αύξησιν του δι’ αυτής καθορισθέντος ορίου της δια τραπεζικού πιστωτικού δελτίου παρεχομένης πιστώσεως κατ’ άτομον από δραχ. 15.000 εις δραχ. 25.000. (Αντί της σελ. 134,33) Σελ. 134,33(α) Τεύχος 564-Σελ. 107 ΄Ελεγχος πωλήσεων με πίστωση 11.Β.ζ.10 ΙV.Πάσαι αι λοιπαί διατάξεις των προαναφερομένων αποφάσεων, ως αύται ισχύουν σήμερον, μη τροποποιούμεναι δια της παρούσης, παραμένουν αμετάβλητοι. Η παρούσα απόφασις δέον όπως δημοσιευθή εις την Εφημερίδα της Κυβερνήσεως (τεύχ. Α΄), συμφώνως προς τα Ν.Δ. 588/1948 «περί ελέγχου της πίστεως» και 3838/1958 «περί ελέγχου πωλήσεων επί πιστώσει»,     ισχύει    δε   ως  προς  τας   διατάξεις της παρ. 1 αυτής, μετά εικοσαήμερον από της δημοσιεύσεώς της, ως προς δε τας λοιπάς διατάξεις από της κοινοποιήσεώς της. 